Document ID: 32012R0197

РЕГЛАМЕНТ ЗА ИЗПЪЛНЕНИЕ (ЕС) № 197/2012 НА КОМИСИЯТА
от 8 март 2012 година
за определяне на референтните цени за някои рибни продукти за риболовната 2012 година
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 104/2000 на Съвета от 17 декември 1999 година относно общата организация на пазарите на рибни продукти и продукти от аквакултури (1), и по-специално член 29, параграфи 1 и 5 от него,
като има предвид, че:
(1)
В Регламент (ЕО) № 104/2000 се предвижда, че референтни цени, валидни за Съюза, могат да се определят всяка година по категории продукти за продукти, които са предмет на тарифно суспендиране съгласно член 28, параграф 1. Същата възможност е предвидена за продукти, за които по силата на това, че са предмет или на обвързващо тарифно намаление съгласно СТО, или на други преференциални договорености, трябва да се спазва референтна цена.
(2)
Съгласно член 29, параграф 3, буква а) от Регламент (ЕО) № 104/2000 референтната цена за продуктите, изброени в приложение I, части A и Б към посочения регламент, трябва да се равнява на цената за изтегляне, определена в съответствие с член 20, параграф 1 от същия регламент.
(3)
Цените на Съюза за изтегляне за съответните продукти са определени за риболовната 2012 година в Регламент (ЕС) № 198/2012 на Комисията (2).
(4)
Съгласно член 29, параграф 3, буква г) от Регламент (ЕО) № 104/2000 референтната цена за продукти, различни от изброените в приложения I и II към горепосочения регламент, трябва да се определи по-специално въз основа на средните митнически стойности, отчетени на пазарите за внос или на пристанищата за внос през трите години, непосредствено предхождащи датата, на която е определена референтната цена.
(5)
Не е необходимо да се определят референтни цени за продуктите, обхванати от критериите, посочени в член 29, параграф 1 от Регламент (ЕО) № 104/2000, които са внесени от трети държави в незначителни количества.
(6)
С оглед бързото прилагане на референтните цени през 2012 година настоящият регламент следва да влезе в сила в деня след публикуването му в Официален вестник на Европейския съюз.
(7)
Мерките, предвидени в настоящия регламент, са в съответствие със становището на Управителния комитет по рибни продукти,
ПРИЕ НАСТОЯЩИЯ РЕГЛАМЕНТ:
Член 1
Референтните цени за риболовната 2012 година за рибни продукти, както са посочени в член 29 от Регламент (ЕО) № 104/2000, са определени в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 март 2012 година.

Labels: 3
2
6